open-index/open-wikipedia-markdown huggingface dataset:
ArchiLogs

**ArchiLogs** on hirsitalojen suunnittelulaajennus ArchiCAD-ohjelmaan. 

## Laajennuksen kuvaus
ArchiLogs on työväline hirsitalojen suunnittelijoille, markkinoijille ja valmistajille. Suunnittelutyö jatkuu Archicadin omilla mallinnustyökaluille tehdyn talomallin pohjalta. Kun suunnittelutyö on saatu valmiiksi, tekee ArchiLogs mallista määrälaskelmat. Lopuksi hirsitalomallista saadaan tarvittaessa myös työstökoodi CNC-koneelle.

## Historia

ArchiLogsin kehitys alkoi Suomessa jo 1990-luvulla. Aluksi laajennus tunnettiin pitkään nimellä M.A.D. Hirret. Kansainvälistymisen takia nimi muutettiin ensin muotoon M.A.D. Logs, ja nykyään maailmanlaajuisesti käytetty nimi on ArchiLogs. ArchiLogsista on myös pelkästään ulkonäköön painottuvalle suunnittelijalle kevyempi ArchiLogs Designer -versio, jolla hirsityksityiskohtien muokkaus onnistuu hyvin, mutta hirsiseinäkuvien teko ei lainkaan.

Alusta asti laajennuksessa on ollut kaksi osaa: itse laajennus, sekä sen käyttämä hirsiobjektikirjasto. Alun perin hirsikirjaston pystyi ostamaan erikseen, mutta nyt ne on liitetty yhdeksi kokonaisuuseksi. 

ArchiLogs on saatavilla suomeksi ja englanniksi. Hirsitalosuunnittelijat ja -valmistajat käyttävät ArchiLogsia jo yli kymmenessä maassa. 

## Lähteet

## Aiheesta muualla

* ArchiLogsin suomenkieliset kotisivut
* architosh-artikkeli ArchiLogsista
Javier Tomeo

**Javier Tomeo Estallo** (9. syyskuuta 1932 Quicena, Huescan maakunta, Espanja – 22. kesäkuuta 2013 Barcelona, Katalonia, Espanja) oli espanjalainen kirjailija.

## Ura
Tomeo suoritti oikeustieteen ja kriminologian tutkinnon Barcelonan yliopistossa.

1950-luvulla Tomeo kirjoitti rikos- ja viihdekirjoja eri salanimillä. Hänen ensimmäinen varsinainen romaaninsa *[[El cazador]]* ilmestyi vuonna 1967. Tomeon tuotanto käsittää yli neljäkymmentä teosta: romaaneja, näytelmiä ja esseitä.

Yksi Tomeon tunnetuimmista teoksista on pienoisromaani *Amado monstruo* (1985; *[[Rakas hirviö]]*, 1994. suom. Anu Partanen). Se on absurdi kuvaus kahdesta äitinsä alistamasta miehestä, joista toinen on työnhakija ja toinen häntä kuulusteleva pankin henkilöstöpäällikkö.

Tomeon maailmaa ja tyyliä on verrattu Franz Kafkaan, Thomas Bernhardiin ja Luis Buñueliin.

## Teoksia

* Historia de la esclavitud, [salanimellä Frantz Keller, Barcelona: Forma] (1962)
* La brujería y la superstición en Cataluña [yhdessä Juan María Estadellan kanssa] (1963)
* El cazador (1967)
* Ceguera al azul (1969)
* El unicornio (1971)
* Los enemigos (1974)
* El castillo de la carta cifrada (1979)
* Amado monstruo (1985). Rakas hirviö. Suom. Anu Partanen. Andalusialainen Koira, 1994. 
* Historias mínimas (1988)
* El cazador de leones (1989)
* La ciudad de las palomas (1990)
* El mayordomo miope (1990)
* El gallitigre (1990)
* El discutido testamento de Gastón de Puyparlier (1990)
* Problemas oculares (1990)
* Patio de butacas (1991)
* Preparativos de viaje (1991)
* Diálogo en re mayor (1991)
* La agonía de Proserpina (1993)
* Zoopatías y soofuilias(1993)
* Los reyes del huerto (1994)
* El nuevo bestiario (1994)
* El crimen del cine Oriente (1995)
* Conversaciones con mi amigo Ramón (1995)
* Los bosques de Nyx (1995) (näytelmä)
* La máquina voladora (1996)
* Los misterios de la ópera (1997)
* Un día en el zoo (1997)
* El alfabeto (1997)
* Napoleón VII (1999)
* La rebelión de los rábanos (1999)
* Patíbulo interior (2000)
* La patria de las hormigas (2000)
* Otoño en Benasque, los Pirineos (2000)
* Bestiario (2000)
* El canto de las tortugas (2000)
* La soledad de los pirómanos (2001)
* Cuentos perversos (2002)
* La mirada de la muñeca hinchable (2003)
* Los nuevos inquisidores (2004)
* El cantante de boleros (2005)
* Doce cuentos de Andersen contados por dos viejos verdes (2005)
* La noche del lobo (2006)
* Bestiario [kuvitus Natalio Bayo] (2007)
* Los amantes de silicona (2008)
* Pecados griegos (2009)

## Lähteet

## Aiheesta muualla
* Javier Tomeon esittely Christian Bourgois -kustantamon sivustolla
Treimani

**Treimani** on kylä Häädemeesten kunnassa, Lounais-Virossa. Se tunnettiin alun perin nimellä **Dreimannsdorf** (saksaa, ), ja kertomuksen mukaan sai tämän nimen suuren Pohjan sodan jälkeen, kun sodanaikaisista koettelemuksista henkiin jääneet kolme miestä perustivat maatilansa alueelle. Ensimmäinen maininta kylästä on peräisin vuodelta 1797.

Treimanissa on luterilainen kirkko, joka rakennettiin kulkutautien uhrien muistolle. Se vihittiin apostoli Mattiaksen nimellä vuonna 1867. Kylään perustettiin myös ortodoksinen kirkko vuonna 1940.

Kylän elinkeino on historiassa pitkälti painottunut meren hyödyntämiseen. Vuosina 1870–1927 kylän rannikolla rakennettiin noin 20 alusta, kun taas toisen maailmansodan jälkeen kylässä toimi kalastuskolhoosi.

## Lähteet
*
Youssef ibn Tachfine

**Youssef ibn Tachfine** oli Marrakechin kalifi 1061-1106 ja Almoravidien dynastian luoja.

Tulevan kalifin serkku, Almoravidien berberiheimon päällikkö Abe Bekr oli laajentanut heimonsa aluetta, vuoteen 1042 siitä oli tullut varteenotettava mahti läntisen Saharan politiikassa ja vuoteen 1059 mennessä se oli ottanut valtaansa eteläisen Marokon ja perustanut Marrakechin kaupungin. Vuonna 1060 Abu Bekr siirtyi etelään kukistamaan autiomaakapinaa ja nimitti sijaisekseen serkkunsa Youssef ibn Tachfinen.

Youssef ibn Tachfine valloitti vuosina 1061-69 Keski-Marokon ja Länsi-Algerian heimomaat ja vuosina 1070-82 hän keskitti voimansa Algerian läntisten osien valloittamiseen sekä tämän jälkeen Pohjois-Marokon kukistamiseen. Espanjassa hän alisti valtaansa kaikki pienet muslimiruhtinaskunnat.

Abu Bkrin kuoltua vuonna 1087 Youssef ibn Tachfinesta tuli yksi maailman mahtavimmista muslimimonarkeista, jonka kuoleman jälkeen kalifina seurasi hänen poikansa Ali ibn Yusuf.
## Lähteet
*
### Viitteet
Erätalonpojan Keinot

**Erätalonpojan keinot** on vuonna 2007 avattu matkailupolku Posiolla. Reitti koostuu 35 tienvarsiopasteesta, jotka sijaitsevat eri puolilla Posiota. Opastetaulut kertovat kuvin ja tekstein 1900-luvun alkupuolen talonpoikaiskulttuurissa eläneiden Posion asukkaiden taidoista, elinehdoista ja ajatuksista. Taulujen aiheita ovat muiden muassa kansanlääkintä, poronhoito, tarinaperinne ja erätaidot.

Erätalonpojan Keinot on kunnianosoitus esivanhemmille, jotka hoitivat lehmiä, pitivät poroja, metsästivät, kalastivat, opettelivat myymään puuta sekä uittivat sitä. Luonnonläheistä talonpoikaiselämää rytmittivät vuoden- ja vuorokaudenaika, sää ja keli. Sulan maan aikana tehtiin eniten töitä, kun luonto antoi mahdollisuudet maanviljelyyn, kalastukseen ja metsästykseen. Talvisin askaroitiin käsitöitä sekä valmistettiin ja korjattiin tarve-esineitä. 

Matkailupolun opastetauluja on Posiolla jokaisessa kylässä. Kukin taulu kertoo alueelle tyypillisistä elinkeinoista sekä lähiseutuun liittyvistä tarinoista. Opastetaulut on varustettu kuvien ja tekstien lisäksi kartalla, joka kertoo paikan sijainnin. Kartasta löytyy tietoa myös lähialueen yrittäjien tarjoamista palveluista, kuten majoituksesta, ohjelmapalveluista, työsuorituksista ja myytävistä luonnontuotteista. Samalla saa halutessaan yhteyden paikallisiin asukkaisiin ja niiden jälkeläisiin, joiden elämästä opastetauluissa kerrotaan. 

Erätalonpojan Keinot on syntynyt vuosina 2005-2007 olleen hankkeen puitteissa. Hanketta ideoi ja hallinnoi Posion metsänhoitoyhdistys, jonka jäsenet ovat erätalonpoikien jälkeläisiä. Yhteistyökumppaneina olivat Posion kunta, Tiehallinnon Lapin piiri, Lapin ympäristökeskus, Lapin TE-keskus, Itä-Lapin työvoimatoimisto, Posion matkailuyhdistys ja Posion kotiseutuseura. Tärkeimmät rahoittajat olivat Euroopan unioni ja Suomen valtio. Mukana Erätalonpojan Keinoja luomassa oli myös posiolaisia yrittäjiä ja asukkaita. 

## Aiheesta muualla
*Erätalonpojan Keinot
Kinksi

**Kinksi** on kylä Läänerannan kunnassa Virossa. Se mainittiin ensimmäisen kerran nimeltä vuoden 1564 kartoissa.

Kinksissa sijaitsee Marinan kirkko, joka on yksi Länsi-Viron vanhimmista kirkoista. Se rakennettiin linnoituskirkoksi lähelle kauppareittiä Saarenmaalta Pohjois-Viroon 1200-luvun loppupuoliskolla. Kirkkoon on todennäköisesti haudattu kalparitarien suurmestari Otto von Lutterberg, joka kuoli Karusen taistelussa vuonna 1270.
Kirjastokimppa

**Kirjastokimppa** tarkoittaa itsenäisten kunnan- ja kaupunginkirjastojen välistä vapaaehtoisuuteen perustuvaa yhteistyötä, joka ylittää kunta- ja hallintorajat. Kirjastokimpan muodostavat yleensä samassa maakunnassa sijaitsevat kirjastot, mutta kimpat saattavat toimia myös yli maakuntakirjasto- ja läänirajojen. Kimpan tavoitteena on hyödyttää kaikkia osapuolia ja asiakkaita. Maakuntakirjastot ovat monen kirjastokimpan keskeisiä toimijoita. 

Kirjastokimpat eivät ole virallisia tai hallinnollisia organisaatioita ja ne eivät saa valtionrahoitusta kuten maakuntakirjastot ja keskuskirjasto. Kimppojen kokoonpano ja toimintatapa muuttuvat tarpeen mukaan. Vuonna 2003 noin 70 % yleisistä kirjastosta kuului johonkin kimppaan.

Kimpan kirjastot käyttävät useimmiten samaa kirjastojärjestelmää ja voivat tehdä yhteistyötä aineistohankinnassa. Muita yhteistyömuotoja ovat muun muassa tapahtumien järjestäminen ja yhteinen aineistorekisteri, josta asiakas näkee kimpan kaikkien kirjastojen teokset ja niiden tilan (lainassa ja paikalla olevat niteet, teosten varaustilanteen). Muita asiakkaalle näkyviä yhteistyön muotoja ovat kirjastojen väliset aineistojen kuljetukset, joilla parannetaan aineiston saatavuutta.

Toinen kirjastoyhteistyömalli on seutukirjasto, joka eroaa kirjastokimpasta niin, että seutukirjaston muodostavilla kirjastoilla  on yhteinen hallinto. Kirjastokimpan kirjastoilla on jokaisella oma johtajansa, seutukirjastoa johtaa yksi yhteinen kirjastonjohtaja.

## Luettelo kirjastokimpoista

## Kirjastokimppoihin kuulumattomat kunnat

*Kangasniemi
*Kirkkonummi
* Leppävirta
*Siilinjärvi
*Somero
*Sulkava
*Suonenjoki
*Vaasa

## Lähteet
Oliver Oakes

**Oliver Oakes** (s. 11. tammikuuta 1988) on brittiläinen moottoriurheilija.

## Ura
Hän aloitti uransa Karting-sarjoissa, joissa kilpaili vuosina 1995-2005 voittaen World Karting mestaruussarjan vuonna 2005. Vuonna 2006 hän kilpaili Formula BMW ADAC ja Formula BMW UK -sarjoissa sijoittuen kuudenneksi ja viidenneksi. Vuonna 2007 Oakes kilpaili Formula Renault ja Eurocup Formula Renault-sarjoissa. Vuonna 2008 Oakes kilpaili International Formula Master ja Britannian F3-sarjoissa. Vuonna 2010 Oakes kilpaili GP3-sarjassa Atech CRS Racing -tallissa saavuttamatta pisteitä, mutta ajoi melkein joka kilpailussa maaliin saakka. Hänen parhaaksi sijoituksekseen jäi kahdeksas sija Britannian sprinttikilpailusta.

## GP3-tulokset
Perkjärvi–Savikko-rautatie

**Perkjärvi–Savikko-rautatie** oli Karjalankannaksella sijainnut kapearaiteinen rautatie. Se kulki Pietari–Viipuri-radan varrella sijainneelta Perkjärven asemalta itään Savikon kulmakunnalle sijainneelle *Savikon Saha ja Tiili Oy:n* tiilitehtaalle. Radan pituus oli 6&nbsp;km. 150–300 henkilöä työllistäneen tiilitehtaan ja sahan omisti venäläinen ruhtinas Ivan Saltykov (1870–1941). Rataa käytettiin tiilitehtaan valmistamien tiilien kuljettamiseen Perkjärven asemalle, jossa ne uudelleenlastattiin Valtion Rautateiden tavaravaunuihin.

Savikon tiilitehdas oli perustettu vuonna 1900 ja se oli toiminnassa aina vuoteen 1939 saakka. Saltykov omisti sen vuoteen 1930 saakka, jolloin hän myi Perkjärven rannalla sijainneen asuinpalatsinsa *Valkean hovin* Muolaan kunnalle ja muutti Ranskaan. Saltykovin luopuessa toiminnasta, tehtaan omistajaksi tuli Viipurin`Saha Oy:n tytäryhtiö Saha ja tiili Oy. Savikon saha oli huomattavin Muolaan sahoista. Tiilitehtaan vuosituotanto oli 4&nbsp;000-5&nbsp;000 standardia.

## Lähteet
* Jukka Joutsi : Perkjärvi: Suomeen kuuluessaan kylänä Muolaan kunnassa 
* Biografian polkuja-blogi 14.11.2010 Ruhtinas Ivan Saltykov
* Suomessa 1885-1978 toimineet tiilitehtaat
Alexander Blomqvist

**Alexander Blomqvist** (29. joulukuuta 1796 Helsinki – 18. joulukuuta 1848 Helsinki) oli suomalainen kirjastonhoitaja ja oppihistorian professori.

## Henkilöhistoria
Blomqvist syntyi ruukinpatruuna Alexander Magnus Sederholmin ja palvelija Anna Katarina Nybergin aviottomana lapsena.

Hän kävi Helsingin triviaalikoulua 1804–1811 ja Porvoon lukiota 1811–1815 päästen ylioppilaaksi 1815. Blomqvist opiskeli sitten Turun akatemiassa ja valmistui filosofian kandidaatiksi ja maisteriksi 1819. Blomqvist oli Turun akatemian ylimääräinen kirjastoamanuenssi 1820, kamarikirjuri 1822–1826 ja vt. akatemiavouti 1822–1824 sekä kreikan kirjallisuuden dosentti 1823–1828. Hän toimi Helsingin yleisen kirjaston kirjastonhoitajana 1826–1828, Helsingin yliopiston apulaisena ja varakirjastonhoitajana 1828–1838, oppihistorian professorina 1838–1848 sekä yliopiston kirjastonhoitajana 1845–1848. Blomqvist oli lisäksi Uusmaalaisen osakunnan inspehtori 1840–1847 ja yliopiston pysyvä rahastontarkastaja 1845. Blomqvist toimi myös Suomen virallisen lehden Finlands Allmänna Tidningin toimittajana 1826-1848.

Blomqvist oli naimisissa vuodesta 1826 Kristina Charlotta Harringin kanssa. Heillä oli seitsemän lasta, joista Anton Gabriel Blomqvist (1836–1904) oli metsänhoitaja ja Evon metsäopiston johtaja ja Anna Charlotta Elisabet Blomqvist (1827–1901) johti ruotsalaista tyttökoulua Helsingissä. Maria Kristina Sofia Blomqvist (1834–1888) oli naimisissa kirjakauppias ja yliopiston konsistorin amanuenssi Claes Theodor Sederholmin kanssa. Blomqvist oli taiteilija Helena Westermarckin ja tunnetun sosiologin Edward Westermarckin äidin isä.

## Teoksia
* *Quæ ab Aeschylo accesserunt momenta tragoediæ Græcæ, secundum Aristotelem in libro poêtices C. IV examinans*. 1823
* *De principio methodi ethnographicæ in Historia litteraria universali adhibendae schediasma*. 1838

## Lähteet
* Dahlberg, Julia: ”Den sanna bildningen. Nationellt och universellt som strategi inom den finska kunskapseliten, ca 1820–1850”, *Historisk Tidskrift för Finland* 101:4 (2016), 351–381.
*Helena Westermarck, ''Elisabeth Blomqvist. Hennes liv och gärning'' I (Helsingfors 1916), s. 1–30, 59–70.
* Luettu 12.5.2011.
* Kauppiaan pojan salarakas : Isä ei hyväksynyt poikansa ja piikatytön suhdetta. Helsingin Sanomat 13.8.2005 

### Viitteet

## Aiheesta muualla
* Alexander Blomqvistin elämäkerta Kansallisbiografiassa
The American

**The American** on Anton Corbijnin ohjaama vuonna 2010 ensi-iltansa saanut yhdysvaltalainen trillerielokuva, jonka pääosissa näyttelevät George Clooney, Thekla Reuten, Violante Placido, Irina Björklund ja Paolo Bonacelli. Elokuva perustuu Martin Boothin kirjaan *A Very Private Gentleman* vuodelta 1990. Elokuvan ensi-ilta oli 1. syyskuuta 2010.

## Näyttelijät

## Vastaanotto
*Ilta-Sanomien* TV-lehdessä Timo Malmi antoi trillerille kaksi tähteä viidestä ja kirjoitti ohjauksen olevan koleaa ja kuvauksen komeaa mutta sisällön falskaavan..

## Lähteet

## Aiheesta muualla
*
Michelle Monaghan

**Michelle Lynn Monaghan** (s. 23. maaliskuuta 1976 Winthrop, Iowa) on yhdysvaltalainen näyttelijä, joka tunnetaan roolisuorituksistaan elokuvissa *[[Kiss Kiss, Bang Bang]]* (2005), *[[Vaarallinen tehtävä III]]* (2006), *[[Gone Baby Gone]]* (2007), *[[Rakastunut bestman]]* (2008), *[[Eagle Eye]]* (2008), *[[Source Code]]* (2011) ja televisiosarjassa *[[True Detective]]* (2014). Monaghanilla on myös pieni rooli elokuvassa ** (2011).

Monaghan opiskeli journalismia Chicagossa, mutta alkoi tehdä mallin töitä opintojensa ohessa ja työskenteli Milanossa, Singaporessa, Tokiossa ja Hongkongissa jättäen opinnot lopulta kesken. Hän muutti New Yorkiin voidakseen keskittyä näyttelijänuraansa.

Monaghanin läpimurtorooli oli tv-sarjassa *[[Käytäväpeliä]]* (*Boston Public*) vuonna 2002.

## Yksityiselämä
Monaghan tapasi australialaisen taiteilija Peter Whiten vuonna 2000 ja he avioituivat New Yorkissa vuonna 2005. Heillä on vuonna 2008 syntynyt tytär ja vuonna 2013 syntynyt poika.

## Filmografia

## Aiheesta muualla

* 
* 
*
Johan Robert Tengström

**Johan Robert Tengström** (24. toukokuuta 1823 Turku – 13. marraskuuta 1847 Pariisi) oli suomalainen yliopiston dosentti ja kirjailija.

Tengströmin vanhemmat olivat professori Johan Jakob Tengström ja Sofia Magdalena af Tengström. Hän pääsi ylioppilaaksi 1839 ja opiskeli Helsingin yliopistossa valmistuen filosofian kandidaatiksi ja maisteriksi 1844, lisensiaatiksi 1846 ja tohtoriksi 1847. Hän opiskeli myös Berliinissä 1843 ja teki opintomatkan Keski-Eurooppaan 1846−1847.

Tengström toimi yliopiston filosofian dosenttina 1846–1847.

## Teoksia
* *Fosterländskt Album I*. 1845 (toimittajana)
* *Doctrina Philosophiæ Hegelianæ de Essentia Artis Pulchræ*, dosentin väitöskirja. 1846
* *De metaphysica pulchri indole*, tohtorin väitöskirja. 1846

## Lähteet
*  Luettu 13.5.2011.
Juho Komulainen

**Juho Petter Komulainen** (4. tammikuuta 1875 Iisalmen mlk – 10. huhtikuuta 1927 Helsinki) oli suomalainen poliitikko, joka toimi STPV:n kansanedustajana vuosina 1924–1927. Hän erosi eduskuntaryhmästään kesken vaalikauden ja kuoli hieman myöhemmin.

## Elämä
Juho Komulaisen vanhemmat olivat Sonkajärveltä kotoisin ollut loinen Petter Johan Komulainen (1832-1901) ja Iisalmen pitäjän Partalassa syntynyt Maria Kvist (1835-1906). Kaksi vuotta kansakoulua käytyään hän työskenteli kirvesmiehenä Iisalmessa ja Vieremällä. Myöhemmin Komulainen viljeli Valkeiskylässä sijainnutta palstatilaansa.

Komulainen osallistui sosialidemokraattisen työväenliikkeen järjestötoimintaan suurlakosta lähtien. Hän oli mukana torppariliikkeessä, kuului Valkeisten työväenyhdistyksen perustajajäseniin ja toimi *[[Savon Työmies (1906–1918)|Savon Työmiehen]]* kirjeenvaihtajana. Komulainen oli Iisalmen maalaiskunnan ja vuoden 1922 kuntajaon jälkeen Vieremän kunnanvaltuustojen jäsen. Hän oli myös Vieremän kunnanvaltuuston puheenjohtaja ja toimi kunnan ammattientarkastajana. 

Vuonna 1924 Komulainen valittiin eduskuntaan kommunistisen STPV:n listoilta. Hän erosi puolueen eduskuntaryhmästä 31. maaliskuuta 1927. Sosialidemokraattisten lehtien mukaan kyseessä olivat ryhmässä ilmenneet erimielisyydet sekä kireät henkilösuhteet. Komulaisen kerrottiin samalla katkaiseen välinsä koko puolueeseen. Kommunistilehdet kiistivät väitteet ja sanoivat kyseessä olleen vain ryhmäkuria koskeneet pienet erimielisyydet, eikä eroamista oltu vielä lopullisesti ratkaistu.

Komulainen kuoli vain puolitoista viikkoa eronsa jälkeen Helsingin Kirurgisessa sairaalassa tehdyn vatsaleikkauksen seurauksena. Hänet on haudattu Vieremän hautausmaahan. Komulaisen tilalle eduskuntaan nousi Taavi Pitkänen.

## Perhe
Juho Komulaisen ensimmäinen puoliso oli Heta Utriainen (1876-1924). Heille syntyi viisi lasta. Leskeksi jäätyään Komulainen avioitui Aliina Partasen kanssa. Perheessä oli neljä lasta.

## Lähteet
Kirbla

**Kirbla** on kylä Läänerannan kunnassa Länsi-Virossa. Se sijaitsee Virtsun ja Ristin välisen maantien varrella Kasarin joen ylittävän sillan läheisyydessä. Kylässä on 1500-luvulla rakennettu kirkko, joka on yksi Viron pienimmistä uskonnollisista rakennuksista.
Piha (täsmennyssivu)

**Piha** voi tarkoittaa seuraavia:

*piha, rakennukseen liittyvä maa-alue
*Piha, Bo Carpelanin runokokoelma

## Paikannimi
*Piha, kylä Uudessa-Seelannissa

## Sukunimi
* Antero Piha (1907−1991), metsätalouden tutkija
* Juhana Piha (s. 1960), seksuaalilääketieteen asiantuntija
* Jussi Piha (s. 1987), salibandyn pelaaja
* Kalevi Piha (1919−2007), liiketaloustieteen ja taloussosiologian professori
* Kirsi Piha (s. 1967), poliitikko
* Martti Piha (1916−1976), säveltäjä ja sanoittaja
* Olavi Piha (1911−1995), juristi, kaupunginjohtaja
* Sakari Piha (1919−2008), biokemian professori
* Tapio Piha (1906−1981), kirjailija
* Urho Piha (1896−1961), Etsivän keskuspoliisin ja Valpo I:n virkailija ja nimismies
* Waldemar Piha (1882−1952), runoilija
Vesi- ja ympäristöhallitus

**Vesi- ja ympäristöhallitus** oli vuosina 1970–1995 toiminut suomalainen keskusvirasto, joka vastasi ympäristöasioista. Vuoteen 1986 saakka sen nimi oli pelkkä **Vesihallitus**. Sen tilalla toimii nykyään Suomen ympäristökeskus.

Vesihallitus perustettiin vuonna 1970 maa- ja metsätalousministeriön alaisuuteen edistämään vesivarojen käyttöä ja suojelua sekä vesistöntutkimusta ja ehkäisemään vesivahinkoja. Sen nimi muutettiin 1.10.1986 alkaen Vesi- ja ympäristöhallitukseksi, sillä toimiala oli laajentunut muihinkin ympäristökysymyksiin.

## Pääjohtajat
*Simo Jaatinen, 1970–1990
*Jarmo Ratia, 1990–1991 (v.a.)  
*Kaj Bärlund, 1991–1995.

## Lähteet
**Pääjohtajakunta*, s. 227–228. SKS, Helsinki 2005.

### Viitteet
Aili Siiskonen

**Aili Siiskonen** (9. helmikuuta 1907 Mikkeli – 15. tammikuuta 1983 Mikkeli) oli suomalainen vasemmistopoliitikko ja kansanedustaja. Hän kuului aluksi SDP:hen, mutta siirtyi siitä erkaantuneeseen oppositioon ja edelleen Työväen ja Pienviljelijäin Sosialidemokraattiseen Liittoon. Siiskonen työskenteli myös muun muassa Kansaneläkelaitoksen piiriasiamiehenä.

Siiskonen työskenteli Vapaus-lehden kirjapainossa Mikkelissä lähettinä, toimistoapulaisena sekä latojana 1919–1934 ja sen jälkeen lehden toimittajana 1934–1941. Mikkelin poliisilaitoksen kirjurina hän oli vuosina 1941–1943 ja Mikkelin läänin rikospoliisikeskuksen kanslistina 1943–1953. Kansaneläkelaitoksen piiriasiamiehenä hän toimi 1953–1972. Hän oli Mäntyniemen lomakodin johtaja.

Siiskonen valittiin eduskuntaan Mikkelin läänin vaalipiiristä kaudeksi 1958–1962. Toisen kauden hän oli kansanedustajana 1966–1970. Hän oli aluksi Sosialidemokraattisen opposition eduskuntaryhmässä ja sitten loppukauden ja seuraavan kautensa TPSL:n ryhmässä. Presidentin valitsijamiehenä hän oli vuosien 1956 ja 1968 presidentinvaaleissa.

Kunnallispolitiikassa Siiskonen vaikutti sekä kaupunginvaltuustossa että kaupunginhallituksessa. Hänellä oli useita luottamustoimia, ja hänelle myönnettiin sosiaalineuvoksen arvonimi 1977. Hän teki pitkän ja ansiokkaan päivätyön työläisurheilun piirissä. 

## Lähteet
*
Siansaparot

**Siansaparot** on ongelmanratkaisukykyä kehittävä lelu ja peli, mikä koostuu kahdesta väännetystä metallikoukusta, jotka pitää ensin saada irti toisistaan, ja sitten kiinnittää ne takaisin toisiinsa. Molempiin pulmiin on kaksi ratkaisua. Lelun ratkaisemiseen ei tarvita voimaa.
Lorcan maanjäristys 2011

**Lorcan maanjäristys 2011** () oli voimakkuudeltaan 5,1 momenttimagnitudin maanjäristys, joka aiheutti tuhoja 11. toukokuuta 2011 Lorcan kaupungissa Murcian alueella Kaakkois-Espanjassa noin kello 19 paikallista aikaa. Se tuhosi useita rakennuksia, ja tuhannet ihmiset joutuivat poistumaan rakennuksista. Järistystä edelsi voimakkuudeltaan 4,4 momenttimagnitudin maanjäristys. Yhdysvaltain geologisen keskuksen mukaan järistyksen keskus oli kilometrin syvyydessä lähellä Lorcan kaupunkia.

5,1 magnitudin järistyksessä kuoli yhdeksän ihmistä ja loukkaantui 130. Järistys oli Espanjan tuhoisin 50 vuoteen.

## Lähteet

## Aiheesta muualla
Pikku pingviini

**Pikku pingviini** on vuoden 1995 animaatioelokuva, joka kertoo Pikku Pingviinin seikkailusta. Musikaalielokuvan päähahmoja ovat Hubie, Marina, Rocko ja Drake.

## Juoni
Antarktiksella jääpingviinit valmistautuvat soidinmenoihinsa. Ujo ja hyväsydäminen Hubie on ihastunut kauniiseen Marinaan, muttei onnistu löytämään sopivaa kiveä jolla kosia häntä. Myös ilkeä Drake havittelee Marinaa. Öinen tähdenlento tuo taivaalta täydellisen kiven, mutta Hubie ei ehdi antaa sitä rakastetulleen kun Drake ajaa hänet pois. Hubie ajelehtii merelle ja herää lopulta pingviinejä täynnä olevan rahtialuksen ruumasta. Hän pakenee laivasta uuden ystävänsä Rockon kanssa ja tästä alkaa kumppanusten pitkä ja vaarallinen kotimatka.

## Äänirooleissa

## Aiheesta muualla
* 
* 
* Pikku pingviini Käytössä Disney Screencaps.com
Ammunnan maailmanmestaruuskilpailut 2011

**[[Kansainvälinen ampumaurheiluliitto|Kansainvälisen ampumaurheiluliiton]] (ISSF) haulikkolajien maailmanmestaruuskilpailut** järjestettiin Serbian Belgradissa 3.-14. syyskuuta 2011.

## Ohjelma

## Mitalistit
### Miehet

### Naiset

### Pojat

### Tytöt

## Mitalitaulukko

## Uudet ennätykset
Kilpailuissa syntyneet uudet ja sivuavat maailmanennätykset.

## Olympiapaikat
Kilpailuissa oli jaossa maapaikkoja Lontoon olympialaisiin:

## Lähteet

*
Tetrahydrobiopteriini

**Tetrahydrobiopteriini, (BH4, THB)** on luonnollisesti esiintyvä koentsyymi, joka on välttämätön joidenkin aromaattisten aminohappojen hydroksylaasin toiminnalle.

Fenyylialaniinihydroksylaasi eli PAH löytyi ensimmäisenä. Todettiin, että tetrahydrobiopteriinin puute saa aikaan harvinaisen aineenvaihdunnan häiriön, joka lisää veren fenyylialaniinipitoisuutta. Fenyylialaniinin kertyminen elimistöön aiheuttaa kehitysvammaisuutta ja muita vakavia terveysongelmia. 

Tetrahydrobiopteriini ja Fe2+-ioni ovat tryptofaanihydroksylaasin toiminnalle välttämättömiä koentsyymejä  jotka vaikuttavat serotoniiniaineenvaihdunnan kautta muun muassa keskushermoston toimintaa. Saunassa kudosten lämmetessä elimistöön syntyy tetrahydrobiopteriinia, jota tarvitaan verisuonten normaalin toiminnan ylläpitämisessä. 

Tetrahydrobiopteriinista käytetään myös nimeä 5,6,7,8-tetrahydrobiopteriini.

Tetrahydrobiopteriinin kemiallinen kaava on C9H15N5O3, moolimassa 241,247&nbsp;g/mol ja CAS-numero 17528-72-2.

## Katso myös
* Fenyyliketonuria (PKU)

## Lähteet

## Aiheesta muualla
* Terveyskirjasto, Duodecim, ihotautien erikoislääkäri Matti Hannuksela: Sauna ja terveys 27.10.2010
* Coenzyme tetrahydrobiopterin (BH<sub>4</sub>)
* Information on phenylketunaria (PKU)Tietoa fenyyliketonuriasta englanniksi.
* PubChem: 5,6,7,8-tetrahydrobiopterin 
* Human Metabolome Database: Tetrahydrobiopterin 
* Kyoto Encyclopedia of Genes and Genomes (KEGG): Tetrahydrobiopterin 
* ChemBlink: Tetrahydrobiopterin
Louhtovuoren kalliomaalaus

**Louhtovuoren kalliomaalaus** sijaitsee  Kuolimon rannalla Mikkelissä, Suomenniellä, Etelä-Savossa. Maalauksessa on useita pieniä kuvakenttiä. Maalaus merkittiin Timo Miettisen löytämäksi vuonna 1981, vaikkakin opettaja Jaakko Jäkälä oli havainnut sen jo vuonna 1975, muttei ilmoittanut löydöstään eteenpäin.

## Kallio ja sen sijainti
Maalaus sijaitsee Kuolimon länsirannalla yli kymmenen kilometrin päässä Suomenniemen kirkosta luoteeseen. Kurkiselän kohdalla on kallioseinämä, joka aukeaa itäkoilliseen. Kallio nousee suoraan vedestä ja kuviot sijaitsevat noin seitsemän metrin korkeudella järven pinnasta pinen ulkoneman pinnalla.

## Maalaus
Maalaus jakaantuu useaan kuvakenttään, jotka sijaitsevat lähellä toisiaan. Korkeimmalla sijaitseva pääkenttä on maalattu sileän ulkonevan pinnan päälle. Siihen on maalattu viisi tai kuusi hirvieläintä. Suurin hirvistä näyttää laukkaavan. Alempana on yksi ihmishahmo.

Pääkentän alla on kohta, missä ei erotu kuvioita, mutta jossa on selviä värjäytymiä. Kalliossa olevan terassin oikealla sivulla löytyy kuviokatkelma, joka saattaa esittää eläintä. Siirryttäessä vielä enemmän oikealle löydetään vielä pari vaaleaa värjäytymää. Värjäytymät saattavat olla haalistuneita ja sään kuluttamia maalauksia. Pekka Kivikäs on havainnut myös venekuvion.

## Ajoitus
Maalauksen alla on terassi, jonka päällä voi seistä. Siltä ei kuitenkaan ylety maalauksille, joten ainoa tapa maalata kuvioita, on tehdä se veneestä tai jäällä seisten. Maankohoamisen tunteva henkilö voi ajoittaa maalaukset. Maalaus sijaitsee Matkuslammen eli Mäntyharjun reitillä.

## Lähteet
* 
* 
* 
* Luukkonen, Ismo: Louhtovuori
* 

### Viitteet

## Aiheesta muualla
* 
*
Villi ja vitun vapaa

"**Villi ja vitun vapaa**" on tamperelaisen rap-artisti Petri Nygårdin kolmas single hänen viidenneltä studioalbumiltaan *[[Kaikki tai ei mitään (albumi)|Kaikki tai ei mitään]]*. Singlestä julkaistiin musiikkivideo 29. huhtikuuta 2011. Kappaleesta on julkaistu myös Nygårdin virallisia remixversioita.
Jumalniemen kalliomaalaus

**Jumalniemen kalliomaalaus** sijaitsee Jumalniemen kaupunginosassa Kotkassa, jyrkän kallion laella olevan siirtolohkareen kyljessä. Kalliomaalauksesta on jäljellä pieni punainen jälki. Siitä voi havaita vasemmalle suuntaavan tai kaksipäisen eläimen piirteitä, mutta varmaa tunnistusta ei voi tehdä. Kalliomaalaus sijaitsee ulospäin kallistuvalla pinnalla ja on siten altis sään vaikutuksille. Maalauksen ajoittuminen esihistorialliselle ajalle on epävarmaa.

## Lähteet
HMS Swiftsure (1903)

**HMS Swiftsure** oli Britannian kuninkaallisen laivaston Swiftsure-luokan taistelulaiva, joka palveli ensimmäisessä maailmansodassa.

## Valmistus

Chilen hallitus tilasi aluksen Armstrong Whitworthin Elswickin telakalta nimellä *Constitucíon*. Aluksen suunnitteli Reed. Köli laskettiin 26. helmikuuta 1902 telakkanumerolla 733. Alus laskettiin vesille 12. tammikuuta 1903. Chile asetti aluksen myyntiin alkuvuodesta 1903. Britannian hallitus lunasti 3. joulukuuta aluksen estääkseen sen joutumisen venäläisille. Alus nimettiin 7. joulukuuta *HMS Swiftsureksi* ja se valmistui 15. kesäkuuta 1904.

## Palvelus
Alus oli 1904–1908 Koti- ja Atlantilaivastoissa. Se joutui 3. kesäkuuta 1905 *[[HMS Triumph (1903)|HMS Triumphin]]* yliajamaksi. Alus oli 1909–1912 Välimeren laivastossa ja sen jälkeen vuonna 1913 Itä-Intian aseman lippulaivana.

Ensimmäisen maailmansodan aikana alus oli Punaisellamerellä ja Suezin kanavan valvojana. Maaliskuussa 1915 se osallistui Dardanellien operaatioon. Alus palasi kotimaahan joukkojen evakuoinnin jälkeen. Se partio 1916–1917 Atlantilla, mistä palattuaan alus siirrettiin Chathamissa reserviin. Syksyllä 1918 alusta oli tarkoitus käyttää sulkulaivana Oostendessä, mutta aselepo astui voimaan ennen operaation toteuttamista.

Sodan jälkeen alus oli maalilaivana, kunnes se myytiin romutettavaksi 18. kesäkuuta 1920 Stanleelle Doveriin.

## Lähteet
*
*
*

### Viitteet
Jääkiekon nuorten maailmanmestaruuskilpailut 2012

**Jääkiekon nuorten maailmanmestaruuskilpailut 2012** pelattiin Kanadassa 26. joulukuuta 2011 – 5. tammikuuta 2012. Ottelupaikkakuntina olivat Calgary ja Edmonton. Kisat tuottivat Hockey Canadalle yli 22 miljoonan dollarin tuotot eli noin 17 miljoonaa euroa. Kisoissa tehtiin uusi nuorten maailmanmestaruuskisojen yleisöennätys, 455 342 katsojaa, kun edellinen ennätys oli Ottawan kisoista vuodelta 2009. Kisojen virallinen tunnuskappale oli "I Was There", jonka esitti Paul Brandt. Kultaa saavutti Ruotsi voittaen turnauksen kaikki ottelunsa. Ruotsin edellinen maailmanmestaruus oli Länsi-Saksan kisoista vuodelta 1981. 

## Otteluareenat




## Lohkot

### A-lohko
*  Venäjä
*  Ruotsi
*  Sveitsi
*  Slovakia
*  Latvia
 

### B-lohko
*  Kanada
*  Yhdysvallat
*  Suomi
*  Tšekki
*  Tanska

## Alkusarja
Otteluiden alkamisajat ovat paikallista aikaa.
### A-lohko

A-lohko pelasi ottelunsa Calgaryssä.

### B-lohko

B-lohko pelasi ottelunsa Edmontonissa. 

## Putoamissarja
Putoamissarjan viimeiseksi jäänyt joukkue putosi sarjaporrasta alemmaksi. 

## Pudotuspelit

### Puolivälierät

### Välierät

### Sijoitusottelu 5. sijasta

### Pronssiottelu

### Loppuottelu

## Loppusijoitukset

Tanska putosi 1. divisioonaan, ja Saksa nousi pääsarjaan.

## Palkinnot

### IIHF:n valitsemat turnauksen parhaat pelaajat
***Paras maalivahti:**  Petr Mrázek
***Paras puolustaja:**  Brandon Gormley
***Paras hyökkääjä**  Jevgeni Kuznetsov

### Turnauksen tähdistökentällinen
***Maalivahti:**  Petr Mrázek
***Puolustajat:**  Brandon Gormley,  Oscar Klefbom
***Hyökkääjät:**  Jevgeni Kuznetsov,  Max Friberg,  Mikael Granlund
***Arvokkain pelaaja:**  Jevgeni Kuznetsov

## Pistepörssi

O = Pelatut ottelut; M = Maalit; S = Syötöt; P = Pisteet; +/− = Plus/Minus; JM = Jäähyt minuutteina

## Lähteet

* Kisat IIHF:n sivuilla 
* TSN: artikkeli turnauksesta 2012  
* Passionhockey.com: IIHF U20 2012 
* Hockeyarchives: IIHF U20 2012 
* Turnaus IIHF:n tulospalvelussa 

### Viitteet
Francis Newton

**Francis Clement ”Frank” Newton** (3. tammikuuta 1874 Washington, DC – 3. elokuuta 1946 Greenwich, Connecticut) oli yhdysvaltalainen golfaaja ja olympiamitalisti.

Newton osallistui Saint Louisin kesäolympialaisiin 1904 saavuttaen hopeaa joukkuepelissä ja pronssia yksinpelissä. Jälkimmäisessä hän hävisi välierässä kanadalaiselle George Lyonille.

Newton oli golfin lisäksi hyvä myös tenniksessä. Hän työskenteli kemistinä ja yritysmaailmassa.

## Lähteet
* Frank Newton Biography and Olympic Results  Sports Reference LLC.
Chandler Egan

**Henry Chandler Egan** (21. elokuuta 1884 Chicago – 5. huhtikuuta 1936 Everett) oli yhdysvaltalainen golfaaja ja olympiavoittaja.

Egan osallistui Saint Louis´n kesäolympialaisiin 1904, missä hän voitti joukkuepelin kultaa ja yksinpelin hopeaa kanadalaisen George Lyonin jälkeen. Amatöörien Yhdysvaltain-mestaruuden Egan voitti vuosina 1904 ja 1905. Myöhemmin hän suunnitteli useita golfkenttiä Yhdysvaltain länsirannikolle.

Eganin serkku Walter Egan pelasi myös Saint Louisin kesäolympialaisten kultaa voittaneessa joukkueessa.

## Lähteet
* Chandler Egan Biography and Olympic Results  Sports Reference LLC. 
* H. Chandler Egan – Courses built
Duncan-luokka (taistelulaiva)

**Duncan-luokka** oli Britannian Kuninkaallisen laivaston kuuden taistelulaivan muodostama alusluokka, joka laskettiin vesille vuosina 1900-1903. Vuonna 1889 Britannian merimahdin perusta oli Välimerelle sijoitetuissa taistelulaivoissa, joiden kyky arvioitiin kestämään Venäjän ja Ranskan laivastojen yhteenlaskettu taisteluarvo. Maa teki hyökkäämättömyyssopimuksen Ranskan kanssa 1904 ja seuraavana vuonna Venäjän laivasto tuhoutui Tsushiman taistelussa. ''HMS Dreadnoughtin'' vesillelasku 1906 aiheutti alusluokan vanhenemisen yhdessä yössä.

Luokka tilattiin täydentämään vuoden 1898 laivasto-ohjelmaa, kun todettiin Ranskan ja Venäjän laivasto-ohjelmien ylittävän kuninkaallisen laivaston kapasiteetin. Luokan kaksi viimeistä alusta lisättiin vuosien 1899–1900 laivasto-ohjelmaan. Alukset olivat pienennettyjä Fromidable-luokan aluksia, ja niiden panssarointia oli kevennetty nopeusvaatimuksien saavuttamiseksi. Alusten tuli olla nopeampia kuin Venäjän keisarilliselle laivastolle valmistuvien alusten. Suunnitellun uppouman tuli olla kuitenkin 14000 tonnia.

Alukset suunniteltiin kuitenkin vastaamaan lähinnä London-luokan aluksia ja tuon luokan suojaa lisäävät keksinnöt otettiin käyttöön. Niiden vyön ja tornien paksuus oli kuitenkin pienempi. Seitsemän tuumainen vyö oli 238 jalkaa pitkä ja se oli 15 jalkaa veden pinnan alapuolella. Se jatkui keulaan oheten portaittain kolmeen tuumaan.

Alusten nopeustarpeen vuoksi koneiden tehoa kasvatettiin 3000 hevosvoimalla 18000 hevosvoimaan. Samalla rungonmuotoa muutettiin vastaamaan 19 solmun huippunopeutta ja 18 solmun todellista nopeutta. Aluksen nelisylinteriset TE moottorit otettiin ensimmäistä kertaa käyttöön, ja ne kytkettiin kahteen akseliin. Moottoreihin oli kytkettynä 24 Belleville kattilaa.

## Lähteet

*
*
*
*

### Viitteet
Burt McKinnie

**Burt Plumb McKinnie** (17. tammikuuta 1879 – 22. marraskuuta 1946) oli yhdysvaltalainen golfaaja ja olympiamitalisti.

McKinnie osallistui Saint Louis´n kesäolympialaisiin 1904 saavuttaen hopeaa joukkuepelissä ja pronssia yksinpelissä. Jälkimmäisessä hän hävisi välierässä maanmiehelleen Chandler Eganille.

Ammatiltaan McKinnie oli muusikko.

## Lähteet
* Burt McKinnie Biography and Olympic Results  Sports Reference LLC.
FaceTime

**FaceTime** on Applen videopuheluohjelma. FaceTime vaatii iOS-laitteen, joka on julkaistu iPhone 4:n jälkeen (iPhone 4, iPod Touch 4. sukupolvi, iPad 2, Kolmannen sukupolven iPad, iPad mini) tai Mac-tietokoneen, jossa on Mac OS X 10.6.6 tai uudempi ja iSight kamera.
FaceTime toimii myös 3G-yhteydellä iPhone (4S ja 5) sekä iPad (3. sukupolvi) laitteissa. 
FaceTimella soittaminen on ilmaista, mutta tarvitsee data-yhteyden toimiakseen, joka voi olla maksullinen.
iPad 2 Facetime ei toimi 3G-dataliittymällä vaan vaatii Wi-Fi verkon toimiakseen.

## Historia
FaceTime esiteltiin 7. päivänä kesäkuuta Steve Jobsin WWDC 2010 -puheessa.
FaceTime Macille esiteltiin Back to the Mac -tapahtumassa 20. päivä lokakuuta, jolloin ohjelman beta-versio tuli ladattavaksi.
Ensimmäinen vakaa Mac-versio FaceTimesta tuli 24. helmikuuta Mac App Storeen. Maaliskuun 2. päivänä tuli FaceTime iPad 2 -laitteelle, jossa on etu- ja takakamerat FaceTimea varten.

## Toteutus
FaceTimella voi tehdä puhelun Macista Maciin, iOS-laitteesta iOS-laitteeseen, tai iOS-laitteesta Maciin. Vanhat iPhonet tai iPod Touch -laitteet ei ole yhteensopiva FaceTimen kanssa. FaceTimea ei voi käyttää muilla kuin Applen laitteilla.
FaceTimea voi käyttää Jailbreakatulla laitteella 3G-verkon kanssa. 
FaceTimen käyttöön vaaditaan molemmilta osapuolilta Apple ID.

## Lähteet
*http://www.apple.com/fi/mac/facetime/
*http://www.apple.com/fi/iphone/features/facetime.html

## Aiheesta muualla

* FaceTimen käyttöopas macOS:lle
Tommi Lanki

**Tommi Sakari Lennart Lanki** (s. 10. tammikuuta 1969 Kotka) on suomalainen aktiiviuransa lopettanut koripalloilija. Hän toimi Suomen Koripalloliiton toiminnanjohtajana vuosina 2007–2008.

## Ura

Langen kasvattajaseura on Kotkan Pojat (KoPo). Hän aloitti pääsarjauransa kaudella 1986–1987 KTP:ssä. Hän edusti seuraa kolme kautta ja voitti sinä aikana Suomen-mestaruuden ja koripallon Suomen cupin. Vuonna 1989 Lanki siirtyi HoNsUn pääsarjajoukkueeseen muttei saavuttanut seurassa mestaruuksia. Hän vaihtoi seuraa Lahden Namikaan vuonna 1994 ja voitti heti Suomen cup-mestaruuden. Kaudella 1995–1996 hän teki pääsarjassa 19,7 pistettä ottelua kohden, mikä oli hänen uransa korkein pistekeskiarvo. Kauden 1999–2000 jälkeen Lanki lopetti pääsarjauransa. Kauden päätteeksi hän voitti toisen Suomen-mestaruutensa.

## Saavutukset
* Suomen mestaruus 1988 ja 2000
** SM-hopeaa 1987, 1991 ja 1996
** SM-pronssia 1993
* Suomen cup-mestaruus 1987 ja 1994
** Suomen cupin hopeaa 1986 ja 1988

## Katso myös
* Luettelo 5 000 pistettä tehneistä Korisliiga-pelaajista
* Luettelo 500 pallonriistoa tehneistä Korisliiga-pelaajista

## Lähteet
* Profiili Suomen Koripalloliitto
* Maajoukkuetilastot Suomen Koripalloliitto

### Viitteet

## Aiheesta muualla
* Suomen Koripallomuseon julkaisema Lankin muistelo
Anopinistuin

**Anopinistuin** on vanhoissa coupé- ja avomallisissa autoissa käytetty lisäistuin, joka on sijoitettu varsinaisen matkustamon ulkopuolelle. Se oli yleinen etenkin 1930-luvulla valmistetuissa amerikkalaisissa kaksipaikkaisissa autoissa. Britanniassa anopinistuimella varustettua korimallia kutsuttiin 2/4-paikkaiseksi.

Varhaiset mallit olivat kokoontaitettavia istuimia. Myöhemmät anopinistuimet oli upotettu ajoneuvon korirakenteeseen ja istuimen suojaluukku toimi selkänojana.

## Lähteet
Mackenzie King

**Mackenzie King** voi viitata seuraaviin asioihin:

* William Lyon Mackenzie King, Kanadan 10. pääministeri.
* Mackenzie Kingin saari, saari Nunavutissa, Kanadassa.
Anastasija Vinnikava

**Anastasija Vinnikava** (, , s. 15. huhtikuuta 1991 Dzjaržynsk, Valko-Venäjä) on valkovenäläinen laulaja. Hän edusti maatansa vuoden 2011 Euroviisuissa kappaleella "I Love Belarus", joka ei selviytynyt finaaliin. Hänen alkuperäinen kappaleensa oli "Born in Byelorussia", mutta se myöhemmin vaihdettiin kappaleeseen "I Am Belarus". Laulu kuitenkin rikkoi laulukilpailun sääntöjä, sillä se oli esitetty julkisesti ennen 1. syyskuuta 2010, ja jouduttiin vaihtamaan uudelleen.

## Lähteet

## Aiheesta muualla
* Анастасия Винникова (relax.by)  
* Vuoden 2011 Euroviisujen I love Belarus -promovideo YourTubessa 
* Vuoden 2011 Euroviisujen I love Belarus -esitys YourTubessa
Igor Kon

**Igor Kon**,  (21. toukokuuta 1928 Leningrad, Neuvostoliitto – 27. huhtikuuta 2011 Moskova, Venäjä) oli venäläinen sosiologi. Hänen aiheitaan olivat seksuaalisuus, nuoriso, vieraantuminen ja myös sosiologian historia.

Kon suoritti lisensiaatin tutkinnon historiassa ja filosofiassa Leningradissa 1950. Hän sai tieteen tohtorin arvon 1959. Julkaisutoimintansa hän aloitti 1960-luvulla, jota pidetään neuvostososiologian ensimmäisenä kultakautena. Hän julkaisi myös ulkomailla. Hän käsitteli ensimmäisenä Neuvostoliitossa homoseksuaalisuutta ja piti keskeisenä ajatuksena vapauden lisääntymistä seksuaalisuuden alueella, ja siinä mielessä hän arvosteli voimakkaasti ortodoksisen kirkon ja kommunistien näkemyksiä.

Kon julkaisi satoja artikkeleita ja nelisenkymmentä kirjaa, joista keskeinen teos on 1989 ilmestynyt 'Johdatus seksologiaan' (ei suom.). James Riordanin kanssa hän toimitti teokset *Sex and Russian Society* (1993) ja *The Sexual Revolution in Russia* (1995).

## Suomennetut teokset
* *Positivismi sosiologiassa*: (historiallis-kriittinen katsaus), suom. Robert Kolomainen, Progress, 1979. 	 
* *Sosiologit ja ylioppilaat*, suom. Matti Pykälä. Kansankulttuuri, 1973 

## Lähteet

## Aiheesta muualla

* Igor Konin sivusto (mirror)  
* ''Curriculum vitae''
Bart De Clercq

**Bart De Clercq** (s. 26. elokuuta 1986 Zottegem) on belgialainen maantiepyöräilijä. Hän aloitti ammattilaisuransa Omega Pharma-Lotto-tallissa 2011, edusti Lotto-Belisol-joukkuetta 2012–2014, Lotto Soudalia 2015–2017 ja Wanty - Groupe Gobertia viimeisinä ammattilaisvuosinaan 2018–2019.

De Clercq voitti Italian ympäriajossa 2011 vuoristossa ajetun 7. etapin. Hän lähti irtiottoon muutama kilometri ennen maalia ja ehti ylittää maalilinjan juuri ennen kuin takaa-ajajat saavuttivat hänet. Espanjan ympäriajossa 2012 hän sijoittui 17:nneksi. Puolan ympäriajossa 2015 hän voitti viidennen etapin ja sijoittui kokonaiskilpailussa toiseksi. Saman vuoden Espanjan ympäriajossa hän sijoittui 14:nneksi. Hän voitti mäkikirikilpailun Tour de l'Ain -ajossa 2016.

## Lähteet
Taistelulähetti

**Taistelulähetti** on sotilas, joka välittää viestejä joukkueelle tai ryhmälle. Taistelulähetit liikkuvat yleensä moottoriajoneuvolla, kuten moottoripyörällä kesällä
tai moottorikelkalla talvella. Suomen puolustusvoimissa taistelulähetit palvelevat yleensä puoli vuotta.
Beardfish

**Beardfish** oli ruotsalainen vuonna 2001 perustettu progressiivista rockmusiikkia soittava yhtye. Beardfishin musiikissa on vaikutteita 1970-luvun progressiivisista rockyhtyeistä, kuten Yes ja Genesis. Yhtye ilmoitti hajoamisestaan heinäkuussa 2016.

## Diskografia
;Studioalbumit
*
*
*
*
*
*
*
*

## Aiheesta muualla
*2010 interview with Rikard Sjöblom on Prog Sphere
Supercopa ASOBAL

**Supercopa Asobal** on käsipallokilpailu, jossa pelaavat edellisen kauden liigamestari ja Espanjan Cupin voittaja. Kilpailu on järjestetty joka vuosi kaudesta 1985–1986 alkaen jos, sama joukkue on voittanut sekä liigan että cupin, niin toinen finalisti on edellisen kauden Espanjan cupissa toiseksi sijoittunut seura. Eniten mestaruuksia on voittanut FC Barcelona, jolla on 20 voittoa. Ottelu pelataan aina puolueettomalla kentällä.

## Finaalit
Nauhakalat

**Nauhakalat** (Lophotidae) on kiiltolahnakaloihin kuuluva kalaheimo, jonka lajit elävät valtamerissä.

## Lajit
Varhaisimmat nauhakalojen heimoon kuuluvien lajien fossiilit on ajoitettu oligoseenikaudelle. Tällainen on esimerkiksi Iranista löytynyt *Protolophotus*. Nykyään heimoon kuuluu todennäköisesti neljä lajia; sarvinauhakala (*Eumecichthys fiski*), nauhakala (*Lophotus capellei*) ja töyhtönauhakala (*Lophotus lacepede*) ja *Lophotus guntheri*. Toisinaan nauhakalan ja töyhtönauhakalan katsotaan kuuluvan samaan lajiin.

## Anatomia
Nauhakalat voivat kasvaa suurimmillaan noin 2 metrin mittaisiksi. Ne ovat ruumiiltaan pitkiä ja litteitä. Punainen selkäevä on pitkä ja ulottuu päästä pyrstöön asti. Selkäevän etureunassa on korkea harja ja sarvinauhakalalla on otsassa sarvimainen uloke. Pyrstöevä on lajeilla usein melko pieni. Väritykseltään nauhakalojen lajit ovat harmaita ja suomut ovat pieniä ja pyöreitä ja osittain kalat ovat suomuttomia. Peräevä on lyhyt ja vatsaevät voivat puuttua. Muiden kiiltolahnakalojen tapaan nauhakalat voivat työntää yläleukansa eteenpäin. Hampaat ovat kaloilla pienet ja kartionmuotoiset. Nauhakaloilla on uimarakko ja lisäksi elin, josta ne voivat suihkuttaa peräaukon kautta mustetta päästäkseen pakoon saalistajiltaan.

## Levinneisyys
Nauhakalojen heimon lajeja tavataan kaikista valtameristä. Lajien elintavat ja lisääntymisbiologia ovat huonosti tunnettuja. Kalojen ravinto koostuu pienistä kaloista ja nilviäisistä.

## Lähteet
Intianvarpuspöllö

**Intianvarpuspöllö** (*Glaucidium radiatum*) on pöllöihin kuuluva lintu. Sitä tavataan Bangladeshissa, Bhutanissa, Intiassa, Myanmarissa, Nepalissa ja Sri Lankassa.

Lintu esiintyy usein yksin, pareittain tai pieninä ryhminä, ja se havaitaan tavallisesti äänen perusteella ilta- tai aamuhämärässä. Länsi-Ghateilla tavattavalla muodolla on kaksi alalajia, joita toisinaan pidetään omina lajeinaan.

## Kuvaus

Tämän pienen pöllön pää on pyöreä ja ympäriinsä ohuelti juovikas. Naamassa ei ole selvää erillistä kuviota. Siivet ovat ruskehtavat, pyrstö kapeasti valkojuovainen. Linnulla on kaksi alalajia. Nimilajia tavataan Intian ja Sri Lankan tasangoilla. Länsi-Ghateilla tavattavalla *malabaricum*-alalajilla on lyhyempi pyrstö ja päässä enemmän ruskeaa. On esitetty, että tämä voisi oikeuttaa oman lajin asemaan.

Höyhenpeite on yläosassa tumman mustanruskea valkoisin juovin. Siipien peitinhöyhenissä on valkeita ja punaruskeita läikkiä. Käsisulat ja kyynärsulat ovat tummanruskeat vaaleanruskein juovin. Alakyljet ovat valkeahkot tai vaalean punaruskeat mustin juovin. Leuassa, ylärinnassa ja mahan keskiosassa on valkeahkoja läikkiä. Silmäterä on keltainen, nokka ja koivet ovat vihreät ja kynnet mustat.

Sri Lankassa laji on aiemmin luettu kuuluvaksi lajiin srilankanvarpuspöllö (*Glaucidium castanonotum*), mutta sitä pidetään erillisenä lajina, joka esiintyy kostealla vyöhykkeellä.

## Elinpiiri
Linnun elinpiiriä ovat subtrooppiset ja trooppiset kuivat metsät ja pensastot sekä kosteat pensastot ja kosteikot.

## Käyttäytyminen ja ekologia
Tämä varpuspöllö on aktiivinen pääasiassa aamu- ja iltahämärässä mutta ääntelee ja lentää myös päiväsaikaan. Ääni on erottuva ja koostuu nopeutuvista sarjoista *prao..prao.prao-prao-prao*, joiden voimakkuus vaihtelee, kunnes ääni yhtäkkiä loppuu. Niitä häiritsevät usein drongot, harakkalinnut ja medestäjät. Nuoret poikaset päästävät päiväsaikaan ääniä ”tik”, jotka muistuttavat intiankukastajan ääntä.

Ne oleilevat puiden lehvästössä, ja häirittäessä ne pysyvät hiljaa ja näyttävät oksantyngiltä. Toisinaan ne voivat olla näkyvillä istumassa sähkölinjoilla, ja välillä ne nautiskelevat aamuauringosta, ennen kuin siirtyvät suojaan. Ne saalistavat toisinaan päivällä pieniä *Phylloscopus*-uunilintuja, joskin pääasiallista saalistusaikaa on tunti ennen auringonnousua ja -laskua. Niiden ravinto koostuu hyönteisistä, pikkulinnuista, matelijoista ja jyrsijöistä.

Pesintäkausi Intiassa ajoittuu maalis-toukokuulle, ja ne pesivät ontoissa puissa 3–5 metrin korkeudessa. Pesässä on yleensä neljä munaa, paitsi lajilla *malabaricum* kolme.

## Alalajit
Sillä on kaksi alalajia:
* *Glaucidium radiatum malabaricum* (Blyth, 1846)
* *Glaucidium radiatum radiatum* (Tickell, 1833)

## Lähteet
* 

### Viitteet

## Aiheesta muualla
* Owl pages
* Internet Bird Collection
* Calls
Claude Laydu

**Claude Laydu** (10. maaliskuuta 1927 Bryssel, Belgia – 29. heinäkuuta 2011 Pariisi, Ranska) oli Belgiassa syntynyt sveitsiläinen näyttelijä.

Laydu näytteli teatterissa, ennen kuin hänet valittiin päärooliin Robert Bressonin elokuvaan *[[Papin päiväkirja]]* vuonna 1950. Seuraavan vuosikymmenen ajan Laydu työskenteli elokuvataiteen parissa aina vuoteen 1963 asti, jonka jälkeen hän näytteli vain kahdessa elokuvassa, *[[Le Destin de Priscilla Davies]]* (1979) ja *[[Nounours]]* (1995), jonka hän käsikirjoitti yhdessä Christine Laydun kanssa.

## Filmografia
* *[[Papin päiväkirja]]* (Ambricourtin pappi, Curé d'Ambricourt) 1951
* *[[Le voyage en Amérique]]* (François Soalhat) 1951
* *[[Au coeur de la Casbah]]* (Michel) 1952
* *[[Hiipivät askeleet]]* (Philippe Arnaud) 1952
* *[[Le chemin de Damas]]* (Etienne) 1952
* *[[La guerra de Dios]]* (Andrés) 1953
* *[[Le bon Dieu sans confession]]* (Roland Dupont) 1953
* *[[La route Napoléon]]* (Pierre Marchand) 1953
* *[[Raspoutine]]* (Isä Alexandre) 1954
* *[[Jumalan ruoska]]* (Valentiniano Caesar) 1954
* *[[Interdit de séjour]]* (Pierre Ménard) 1955
* *[[Altair vuoden 1956 elokuva)|Altair]]* (Rossi) 1956
* *[[Sinfonia d'amore]]* (Franz Schubert) 1956
* *[[La roue]]* (Roland Pelletier) 1957
* *[[En votre âme et conscience]]* (tv-sarja)– L'affaire Beauvallon 1958
* *[[Vallankumouksen varjossa]]* (Le Chevalier de la Force) 1960
* *[[Italienisches Capriccio]]* (Carlo Goldoni) 1961
* *[[Mafia alla sbarra]]* (1963)
* *[[Le destin de Priscilla Davies]]* (tv-elokuva) (Le caissier) 1979

## Lähteet